Maakmineraal

pisi|Magnetiit on valgusele läbimatu ning seetõttu mikroskoobi all alati must. Roheline mineraal on küünekivi ning valge on plagioklass tardkivim dioriidis

Maakmineraal on mineraal, mis moodustab kasuliku osa maagist.

Maakmineraalidest eraldatakse metalle. Maakmineraalideks on näiteks hematiit (eraldatakse rauda), magnetiit (raud), kalkopüriit (vask), galeniit (plii), sfaleriit (tsink) jne. Kaevandatavaid maakmineraale on kokku umbes sada.

Petrograafias defineeritakse maakmineraali läbipaistmatuse alusel. Isegi väga õhukeseks lihvitud maakmineraalide liistakutest (õhik) ei paista valgus läbi, mistõttu on kõik maakmineraalid mikroskoobis musta värvi. Maakmineraalide mikroskoopiliseks määramiseks kasutatakse peegelduva valguse tehnikat (mineraale valgustatakse ülalt, mitte alt).

Kategooria:Mineraalid
Kategooria:Maavarade geoloogia